5.1.pielikums
iepirkuma “Ugunsdrošības sistēmu projektēšana un izbūve” (identifikācijas Nr. SNP 2026/104) nolikumam

Līgums Nr. ______________

Siguldā,                                               Līguma datums ir tā elektroniskās parakstīšanas datums

Siguldas novada pašvaldība, reģistrācijas Nr. 90000048152, juridiskā adrese: Pils iela 16, Sigulda, Siguldas novads, LV-2150 (turpmāk – Pašvaldība), tās __________________ personā, kurš/a rīkojas, pamatojoties uz Siguldas novada pašvaldības domes 2023.gada 18.maija saistošajiem noteikumiem Nr. 8 “Siguldas novada pašvaldības nolikums” (prot. Nr. 7, 1.§), turpmāk PASŪTĪTĀJS no vienas puses un
____________________, reģistrācijas Nr. ______________, juridiskā adrese: ______________________, kuru, pamatojoties uz sabiedrības statūtiem, pārstāv _______________________, turpmāk – Izpildītājs, no otras puses, abi kopā un katrs atsevišķi turpmāk – Puses, 
pamatojoties uz Siguldas novada pašvaldības rīkotā iepirkuma “Ugunsdrošības sistēmu projektēšana un izbūve” (identifikācijas Nr. SNP 2026/104) 1.daļas (turpmāk – Iepirkums), rezultātiem un Izpildītāja iesniegto piedāvājumu, noslēdz šādu līgumu (turpmāk - Līgums): 

1. Līguma priekšmets
1.1. Pasūtītājs uzdod un Izpildītājs apņemas veikt ugunsdrošības sistēmas izbūvi, turpmāk – Darbi, Siguldas novada pašvaldības sociālās aprūpes mājā “Mālpils”, Garkalnes ielā 8, Mālpilī, Siguldas novadā, turpmāk – Objekts, saskaņā ar Līgumam pievienoto Darba uzdevumu (1. pielikums), finanšu piedāvājumu (2. pielikums) un Darba daudzumu sarakstu (3.pielikums), kas ir Līguma neatņemamas sastāvdaļas. 
1.2. Izpildītājs Darbus veic ar savu darbaspēku, darba rīkiem, ierīcēm un ar materiāliem, kuru vērtība ir ierēķināta Līguma 2.1. apakšpunktā norādītajā Līguma summā. 

2. Līguma summa un norēķinu kārtība
2.1. Par savlaicīgi un kvalitatīvi izpildītajiem Līgumā noteiktajiem Darbiem Pasūtītājs samaksā Izpildītājam atlīdzību _____________ EUR (_________________) apmērā, pievienotās vērtības nodoklis (PVN) divdesmit viena procenta apmērā (21%) – _______ (___________________). Kopējā Līguma summa, ieskaitot PVN 21%, – ____________________ EUR (________________), turpmāk – Līguma summa. Līguma summa var tikt mainīta tikai mainoties nodokļu likmēm, savstarpēji saskaņotiem Darbu apjomiem vai Līguma noteikumiem.
2.2. Līguma ietvaros no Pasūtītāja puses maksātājs ir Siguldas novada pašvaldība, reģistrācijas Nr. 90000048152, PVN reģistrācijas Nr. LV90000048152, juridiskā adrese: Pils iela 16, Sigulda, LV-2150, Banka: AS “SEB banka”, bankas kods: UNLALV2X, bankas konts: LV15UNLA0027800130404, turpmāk tekstā – Maksātājs.
2.3. Maksājumu saskaņā ar Līguma 2.1. punktu MAKSĀTĀJS veic ar pārskaitījumu 15 (piecpadsmit) dienu laikā no atbilstoši normatīvajiem aktiem sagatavota IZPILDĪTĀJA rēķina saņemšanas, kas izrakstīts pamatojoties uz Līdzēju abpusēji parakstītu Darba pieņemšanas – nodošanas aktu.
2.4. Rēķinu formāts un iesniegšanas kārtība:
2.4.1. 	Izpildītājs sagatavo grāmatvedības attaisnojuma dokumentus elektroniskā formātā (turpmāk – Elektronisks rēķins) XML formātā un nosūta uz pašvaldības e-adreses apakšadresi – EREKINI@90000048152. Rēķina “Piezīmēs” norādīt iestādes vai struktūrvienības kods vai nosaukums. Str. _____ – _____________________.
2.4.2.	Līgumā noteiktā kārtībā iesniegts Elektroniskais rēķins nodrošina Pusēm Elektroniskā rēķina izcelsmes autentiskumu un satura integritāti.
2.4.3.	 Elektroniskā rēķina apmaksas termiņu skaita no dienas, kad Izpildītājs, atbilstoši Rēķinu iesniegšanas norādītajai informācijai par Elektroniskā rēķina formātu, ir iesniedzis Pasūtītājam Elektronisko rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu Elektronisko rēķinu un Pasūtītājs to ir pieņēmis apmaksai.
2.5. Pasūtītājs samaksu veic 15 (piecpadsmit) darba dienu laikā pēc rēķina saņemšanas un galīgā Darbu pieņemšanas – nodošanas akta abpusējas parakstīšanas dienas, atbilstoši veiktajam Darbu apjomam un Līguma pielikumā noteiktajam izcenojumam, samaksu pārskaitot uz Izpildītāja rēķinā norādīto kontu. Pamats rēķina izrakstīšanai ir abpusēji parakstīts Darbu pieņemšanas – nodošanas akts.
2.6. Ja Darbi veikti nekvalitatīvi vai neatbilst Līguma noteikumiem, par ko ir sagatavots Līgumā noteiktais akts par konstatētajām neatbilstībām, apmaksas termiņš tiek pagarināts attiecīgi par tādu laika periodu, kādā tiek novērsti aktā norādītie trūkumi.
2.7. Maksājums ir uzskatāms par izpildītu dienā, kad maksājums ir saņemts Izpildītāja bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un banka to ir pieņēmusi izpildei.
2.8. Puses vienojas, ka Līguma summa ietver Darba, materiālu, mehānismu, demontēto objektu utilizācijas izmaksas u.c. maksājumus, kas jāveic Izpildītajam, vadoties no Līguma noteikumiem. Visi Darbi, kuri nav ievērtēti finanšu piedāvājumā, bet ir norādīti veicamo darbu sarakstā, tiek veikti uz Izpildītāja rēķina. Visi Darbi, kuru veikšana nav tieši norādīta finanšu piedāvājumā, bet, kurus ir nepieciešams veikt, lai pabeigtu Darbus paredzētajā apjomā, saskaņā ar Līguma noteikumiem tiek uzskatīti par Darbiem, kuri tiek apmaksāti no Līguma summas.

3. Darbu pieņemšanas un nodošanas kārtība
3.1. Darbu galīgā nodošana Pasūtītājam tiek noformēta ar Darbu pieņemšanas – nodošanas aktu, parakstot to abu Pušu pārstāvjiem.
3.2. Puses vienojas, ka Darbu pieņemšanas – nodošanas aktus parakstīs:
3.2.1. no Pasūtītāja puses – Siguldas novada Infrastruktūras pārvaldes Pašvaldības īpašumu pārvaldības nodaļas Pārvaldes vadītāja vietnieks, nodaļas vadītājs Renārs Špade, elektroniskā pasta adrese: renars.spade@sigulda.lv, tālruņa nr. 25444794;
3.2.2. no Izpildītāja puses – ____________, e-pasts: __________, tālruņa nr. _________;
3.3. Puses vienojas, ka no Pasūtītāja puses ar Līguma izpildi saistītos jautājumus risinās Siguldas novada Infrastruktūras pārvaldes Pašvaldības īpašumu pārvaldības nodaļas nekustamā īpašuma speciāliste inženiertīklu pārvaldības jautājumos Kristiāna Ozoliņa, e-pasts: kristiana.ozolina@sigulda.lv, tālruņa nr. 26215468.
3.4. Pasūtītājam ir tiesības pārbaudīt un nepieņemt Darbus un neparakstīt Darbu pieņemšanas - nodošanas aktu, ja Darbs izpildīts nekvalitatīvi vai neatbilstoši Līguma noteikumiem. Šajā gadījumā Pasūtītāja pārstāvis, pieaicinot Izpildītāja pārstāvi, sagatavo aktu par konstatētajām neatbilstībām. Izpildītājs par saviem līdzekļiem 5 (piecu) darba dienu laikā vai citā ar Pusēm saskaņotā termiņā novērš aktā konstatētos trūkumus un defektus.
3.5. Ja Izpildītājs neparaksta aktu par konstatētajām neatbilstībām, tad to paraksta Pasūtītājs vienpusēji. Pasūtītājs aktu par konstatētajām neatbilstībām nosūta Izpildītājam. Šajā gadījumā Izpildītājs uz sava rēķina novērš aktā konstatētos trūkumus Līguma noteiktajā vai Pušu saskaņotā termiņā un pilda Darba izpildes termiņa nokavējuma sankcijas, ja ir iestājies Darbu izpildes termiņa nokavējums.
3.6. Gadījumā, ja Izpildītājs aktā konstatētos defektus vai trūkumus nenovērš noteiktajā termiņā, Pasūtītājam ir tiesības novērst defektus un trūkumus uz Izpildītāja rēķina, iepriekš par to rakstiski informējot Izpildītāju un nododot Izpildītājam visu dokumentāciju, kas saistīta ar izmaksām.
3.7. Par Darba nodošanas termiņa kavējumu Izpildītājs maksā Pasūtītājam līgumsodu 0,5% (pus procents) apmērā no kopējās Līguma summas par katru kavējuma kalendāro dienu, bet kopumā ne vairāk par 10% (desmit procenti) apmērā no kopējās Līguma summas. Pasūtītājam ir tiesības vienpersoniski, bez atsevišķa brīdinājuma izteikšanas Izpildītājam, samazināt Izpildītājam maksājamo atlīdzību, ieturot no tās aprēķināto līgumsoda summu. Līgumsoda aprēķināšanas gadījumā, Pasūtītājs nosūta Izpildītājam līgumsoda aprēķinu un paziņojumu par tā ieturēšanu no Līgumā noteiktajiem maksājumiem.
3.8. Par maksājuma termiņu kavējumu Izpildītājam ir tiesības prasīt Pasūtītājam samaksāt līgumsodu 0,5% (pus procents) apmērā no nokavētās maksājumu summas par katru kavējuma dienu sākot ar piekto maksājuma kavējuma dienu, bet kopumā ne vairāk par 10% (desmit procenti) no kavētās maksājuma summas.
3.9. Līgumsoda samaksa neatbrīvo Puses no Līgumā paredzēto saistību turpmākas pildīšanas un zaudējumu atlīdzināšanas pienākuma.
3.10. Puses ir atbildīgas par zaudējumiem, kurus tās Līguma izpildes ietvaros ir nodarījušas otrai Pusei un/vai trešajām personām, un zaudējumu rašanās gadījumā apņemas tos atlīdzināt.

4. Darbu izpildes kārtība
4.1. Izpildītājs apņemas uzsākt Līgumā paredzētos Darbus 10 (desmit) darba dienu laikā no Līguma abpusējas parakstīšanas dienas un pabeigt un nodot Pasūtītājam ne vēlāk kā 2 (divu) kalendāro mēnešu laikā no Līguma abpusējas parakstīšanas dienas. 
4.2. Izpildītājs vismaz 3 (trīs) darba dienas pirms Darbu uzsākšanas Telpās, rakstiski saskaņo plānotos Darba uzsākšanas un pabeigšanas laikus ar Pasūtītāja pārstāvi.
4.3. Izpildītājs veic Darbu atbilstoši Līguma noteikumiem, tā pielikumiem, un normatīvajiem aktiem, kas regulē šāda Darba veikšanu.
4.4. Izpildītājs Darba izpildē iesaista tikai kompetentas, atbilstošu izglītību un kvalifikāciju ieguvušas personas. Izpildītājs ir pilnībā atbildīgs Pasūtītājam par to personu Darba izpildījumu, kuras ir iesaistītas Darba izpildē.
4.5. Izpildītāja pienākums ir ne vēlāk kā līdz Darbu pieņemšanas - nodošanas akta abpusējas parakstīšanas dienai par saviem līdzekļiem no Telpām aizvākt Izpildītājam un tā pieaicinātajiem apakšuzņēmējiem piederošo inventāru, darbarīkus un būvgružus.
4.6. Izpildītājs ir pilnā mērā materiāli atbildīgs par zaudējumiem, kas Pasūtītājam vai trešajām personām radušies sakarā ar to, ka Izpildītājs nav savlaicīgi un pienācīgā kvalitātē veicis Darbus, kā arī pieļāvis trūkumus, defektus un pārkāpumus. Izpildītājs saskaņā ar Līguma noteikumiem apņemas novērst pieļautos trūkumus un defektus, kā arī atlīdzināt Pasūtītājam vai trešajām personām radušos zaudējumus.
4.7. Izpildītāja pienākums ir ievērot Telpās tīrību un sanitārās normas;
4.8. Izpildītājam ir pienākums ievērot un nodrošināt darba drošības, darba aizsardzības, ugunsdrošības, elektrodrošības, apkārtējās vides aizsardzības noteikumus, darba kārtības prasību ievērošanu, kā arī citu normatīvo aktu, kas reglamentē Darbu veikšanu, prasības.
4.9. Izpildītāja pienākums ir veikt saprātīgas darbības, lai samazinātu atkritumu rašanos Telpās, būvgružus un citus būvniecības atkritumus uzglabāt konteineros vai iepakojumā, kas nepieļauj apkārtējās vides piesārņošanu;
4.10. Izpildītājam ir pienākums nodrošināt būvgružu un citu atkritumu savlaicīgu izvešanu un utilizēšanu normatīvajos aktos noteiktajā kārtībā;
4.11. Izpildītājam ir pienākums nodrošināt visas nepieciešamās atļaujas, apliecības un/vai sertifikātus, kā arī to, ka Izpildītāja darbiniekiem ir visas nepieciešamās iemaņas un zināšanas, kas nepieciešamas pilnīgai paredzēto Darbu veikšanai.
4.12. Izpildītājs pēc Pasūtītāja pieprasījuma sniedz pilnu informāciju par Darbu izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi. Pasūtītājs ir tiesīgs jebkurā Darbu izpildes stadijā veikt Darbu izpildes kontroli.
4.13. Ja Izpildītājs neievēro darba drošības noteikumus, Pasūtītājam ir tiesības apturēt Darbu izpildi, nepagarinot Līgumā noteikto Darbu izpildes termiņu.
4.14. Izpildītājs ir informēts, ka Darbus paredzēts veikt, nepārtraucot Telpās esošo Pasūtītāja iestāžu/struktūrvienību darbību un darba procesu. Izpildītājam šajā sakarā nav un nākotnē nebūs nekādu materiālu, ne arī cita veida pretenziju pret Pasūtītāju.

5. Darbu kvalitāte
5.1. Izpildītāja veiktajiem Darbiem tiek dots garantijas laiks 24 (divdesmit četri) mēneši, kas tiek skaitīts no dienas, kad tiek parakstīts Darbu pieņemšanas - nodošanas akts.
5.2. Garantijas laikā Izpildītāja pienākums ir novērst radušos defektus un nepilnības par saviem līdzekļiem, ja tās ir radušās Izpildītāja nekvalitatīva darba rezultātā vai izmantojot nekvalitatīvus materiālus un izejvielas, vai arī pieļauto tehnisko kļūdu rezultātā.
5.3. Garantijas laikā konstatētie defekti vai trūkumi tiek fiksēti, parakstot Defektu aktu. Pasūtītājs ne vēlāk kā trīs (3) darba dienas pirms plānotā Defektu akta parakstīšanas dienas rakstiski paziņo Izpildītājam par konstatētajiem defektiem, norādot laiku, kurā Izpildītājam ir jāierodas, lai parakstītu Defektu aktu. Izpildītājam ir pienākums ierasties Pasūtītāja norādītajā laikā. Ja Izpildītājs savas vainas dēļ neierodas uz Defekta akta sagatavošanu, tad tiek uzskatīts, ka Izpildītājs atzīst Pasūtītāja konstatētos defektus vai trūkumus. Šādā gadījumā Pasūtītājs iesniedz Izpildītājam vienpusēji sagatavotu un parakstītu Defekta aktu, kas ir saistošs abām Pusēm.
5.4. Gadījumā, ja Izpildītājs Defektu aktā konstatētos defektus vai trūkumus nenovērš Līgumā noteiktajā kārtībā un termiņā, Pasūtītājam ir tiesības novērst defektus un trūkumus uz Izpildītāja rēķina. 

6. Apdrošināšana
6.1.	Izpildītājs ne vēlāk kā 15 (piecpadsmit) dienu laikā no Līguma abpusējas parakstīšanas dienas iesniedz Pasūtītājam civiltiesiskās atbildības apdrošināšanas līgumu (polisi). Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā visā Darbu izpildes laikā. Ja iesniegtā noslēgtā civiltiesiskās apdrošināšanas līguma termiņš tuvojas beigām, Izpildītājam ir pienākums iesniegt Pasūtītājam jaunu civiltiesiskās atbildības apdrošināšanas līgumu. 


7.  Strīdu izšķiršana
7.1. Visas domstarpības un strīdus, kas radušies Līguma izpildes gaitā, Puses cenšas atrisināt    sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem tajos noteiktajā kārtībā attiecīgā Latvijas Republikas tiesā.
7.2. Visus pārējos jautājumus, kas nav atrunāti Līgumā, regulē atbilstošas Latvijas Republikas  likumos un citos normatīvajos aktos noteiktās materiālo un procesuālo tiesību normas.

8. Nepārvaramas varas apstākļi
8.1. Nepārvaramas varas apstākļu iestāšanās gadījumā (tajā skaitā ugunsgrēki, stihiskas dabas katastrofas, avārijas, jebkāda veida karadarbība, valsts vai pašvaldību institūciju aizlieguma akti un darbības, kā arī citi ārkārtēji apstākļi), kurus Puses nevarēja paredzēt un novērst ar saprātīgiem līdzekļiem, kuri aizliedz vai būtiski ierobežo Pušu darbību un tieši ietekmē Līguma izpildi, Puses nav atbildīgas par pilnīgu vai daļēju Līguma izpildi.
8.2. Par nepārvaramas varas apstākļu iestāšanos ir jāsaņem oficiāls kompetento valsts institūciju apstiprinājums 15 (piecpadsmit) kalendāro dienu laikā no minēto apstākļu iestāšanās.
8.3. Pusei, kurai ir iestājušies nepārvaramas varas apstākļi, 3 (trīs) kalendāro dienu laikā jāpaziņo otrai Pusei par nepārvaramas varas apstākļu iestāšanos vai par to izbeigšanos.

9. Līguma darbība un izbeigšana
9.1. Līgums stājas spēkā tā abpusējas parakstīšanas dienā un ir spēkā līdz saistību pilnīgai izpildei.
9.2. Pusēm ir tiesības izbeigt Līgumu, par to rakstiski vienojoties.
9.3. Pasūtītājam ir tiesības vienpusējā kārtā izbeigt Līgumu, par to 5 (piecas) darba dienas iepriekš rakstiski paziņojot Izpildītājam, ja:
9.3.1. ir uzsākta Izpildītāja likvidācija vai reorganizācija, Izpildītājs ir atzīts par maksātnespējīgu, ierosināts Izpildītāja tiesiskās aizsardzības process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
9.3.2. Izpildītājs Darbus neuzsāk Līgumā noteiktajā termiņā vai, ja Izpildītājs ir pieļāvis Darbu izpildes termiņu nokavējumu. 
9.3.3. jebkurā Līguma izpildes stadijā noskaidrojas, ka Izpildītājs nav spējīgs izpildīt Līgumā noteiktās saistības kopumā vai kādā to daļā;
9.3.4. Izpildītājs ir pārkāpis citus Līguma noteikumus un nav šo pārkāpumu novērsis Pasūtītāja noteiktā termiņā.
9.4. Līgumu nav iespējams izpildīt un tas nekavējoties izbeidzams, ja Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.5. Izbeidzot Līgumu 9.3. un 9.4. apakšpunktā norādītajos gadījumos, Izpildītājs maksā Pasūtītājam līgumsodu 10% (desmit procenti) apmērā no Līguma summas. Līguma šajā apakšpunktā noteiktais līgumsods Izpildītājam ir jāsamaksā 5 (piecu) darba dienu laikā, skaitot no dienas, kad Izpildītājs ir saņēmis Pasūtītāja rēķinu, pārskaitot līgumsodu uz Pasūtītāja Līgumā norādīto norēķinu kontu.
9.6. Izpildītājam ir tiesības vienpusēji atkāpties no Līguma par to rakstiski 5 (piecas) dienas iepriekš brīdinot Pasūtītāju, ja Pasūtītājs savlaicīgi, bez attaisnojoša iemesla neveic Līgumā paredzētos maksājumus un maksājumu kavējums pārsniedz 30 (trīsdesmit) dienas.
9.7. Līguma izbeigšanas gadījumā 5 (piecu) dienu laikā no paziņojuma nosūtīšanas dienas par Līguma izbeigšanu Izpildītājs sagatavo un iesniedz Pasūtītājam izpilddokumentāciju un parakstīto Darbu pieņemšanas - nodošanas aktu par kvalitatīvi izpildītiem Darbiem, kas tiek izskatīts un parakstīts (vai pamatoti atteikts parakstīt, par ko Izpildītājam tiek paziņots rakstiski) 5 (piecu) darba dienu laikā pēc akta saņemšanas dienas.
9.8. Pušu parakstītais Darbu pieņemšanas - nodošanas akts un attiecīgi noformētas izpilddokumentācijas 2 (divos) eksemplāros nodošana ir pamats atbilstoša rēķina iesniegšanai par pieņemto Darbu apmaksu.

10. Izcelsmes ierobežojumi
10.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
10.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
10.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
10.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
10.4.1. pieprasīt attiecīgo preču vai pakalpojumu nomaiņu;
10.4.2. piemērot līgumsodu 10% apmērā no attiecīgās piegādes vērtības;
10.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
10.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

11. Citi noteikumi
11.1. [bookmark: _Hlk517605506]Līgums pilnībā apliecina Pušu vienošanos un ir saistošs Pušu juridiskajiem tiesību un saistību pārņēmējiem.
11.2. Visi Līguma grozījumi ir sagatavojami, Pusēm rakstiski vienojoties, un ir pievienojami Līgumam kā pielikumi un no to abpusējas parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
11.3. Mainot savu nosaukumu, adresi vai norēķinu rekvizītus, Puses apņemas 3 (trīs) dienu laikā paziņot viena otrai par notikušajām izmaiņām. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.
11.4. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības, kas izriet no parakstītā Līguma, un atbild par tām ar visu savu mantu.
11.5. Līgums un tā pielikums ir noformēts latviešu valodā elektroniska dokumenta formātā un parakstīts ar drošu elektronisko parakstu, kas satur laika zīmogu. Pie katras no Pusēm atrodas Līguma eksemplārs elektroniska dokumenta formā.
11.6. Līgumam ir pievienotas un ir tā neatņemama sastāvdaļas šādi pielikumi:
11.6.1. 1. pielikums – Darba uzdevums;
11.6.2. 2. pielikums – Finanšu piedāvājums;
11.6.3. 3. pielikums – Darba daudzumu saraksts
11.6.4. 4. pielikums - Pieņemšanas - nodošanas akts.

12. Pušu rekvizīti un paraksti
	Pasūtītājs:
Siguldas novada pašvaldība
Reģ. Nr. 90000048152
Pils iela 16, Sigulda,
Siguldas nov., LV-2150
Banka: AS “SEB Banka”
Konts: LV15UNLA0027800130404

	Izpildītājs:


	

	__________________________

	_________________________
 
	





DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


4.pielikums
Pieņemšanas - nodošanas akts

Siguldā, 20__. gada __._____________
Objekts: “__________________________________________________________________” 
Adrese: _______________________________________, Siguldas novads Iepirkuma ID Nr. ______________________
Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, LV-2150, turpmāk – Pasūtītājs, 
Pasūtītāja pārstāvis - saskaņā ar Līguma 3.2. punkta 3.2.1. apakšpunktā un 3.3. punktā minētās personas un
____________________________________, reģistrācijas Nr._____________________, turpmāk – Izpildītājs, pārstāvis _________________________________________________,
bez viltus, maldības un spaidiem sastāda šādu Būvobjekta pieņemšanas – nodošanas aktu saskaņā ar 2026.gada _______ līgumu Nr. _________________:
1. Pasūtītājs nodod, bet Izpildītājs pieņem Objektu Darbu veikšanai.
2. Nodošanas – pieņemšanas akts stājas spēkā ar tā parakstīšanas brīdi. 
3. Izpildītājs ar šī akta parakstīšanas brīdi uzņemas atbildību par Objektu.
4. Visus izdevumus par Objektu uzturēšanu, un citiem pakalpojumiem uz Darbu veikšanas laiku uzņemas Izpildītājs.
Piezīmes:
___________________________________________________________________________
___________________________________________________________________________
1. Nodošanas – pieņemšanas akts sastādīts latviešu valodā, divos identiskos eksemplāros ar vienādu juridisku spēku, no kuriem viens eksemplārs tiek nodots pasūtītājam, otrs – izpildītājam.
1. Pielikumā pievienotas ___ Objekta fotofiksācijas.

Izpildītājs:                                                              Pasūtītājs:

_________________                                                    _________________               


